เป็นตุ่มแข็ง ๆ ไม่มีอาการเจ็บและคัน ตุ่มอยู่ใต้ผิวหนัง นูนขึ้นมาเล็กน้อย เป็นมาประมาณ 1-2 เดือน ตุ่มไม่เล็กขึ้น ไม่โตขึ้น เคยไปคลินิกโรคผิวหนังได้รับยาแก้อักเสบมา แต่ทานยาหมดก็ยังไม่หายดี พอจะมีทางรักษาได้มั้ยครับ ถ้าจำเป็นต้องผ่าออก ควรจะไปปรึกษาแพทย์อะไรครับ มีค่าใช้จ่ายเท่าไหร่ครับ แล้วผ่าเสร็จแล้วจะมีแผลเป็นที่เห็นชัดได้มั้ยครับ
สวัสดีค่ะ aอาการเป็นตุ่มแข็ง ไม่เจ็บ ไม่คัน นูนเล็กน้อยตรงติ่งหู อาจจะเกิดจาก การติดเชื้อที่บริเวณผิวหนังชั้นนอกหรือบริเวณรูขุมขน จนเกิดเป็นฝีหรือตุ่มหนองที่กดเจ็บ หรือเกิดจาก หูชั้นนอกอักเสบ ต่อมน้ำเหลืองโตหรืออักเสบ หรือเป็นแผลเป็นนูนที่เกิดการอักเสบขึ้นมาหรือเกิดจากการเกิดอุบัติเหตุแล้วมีเลือดคั่งเป็นก้อนซึ่งการให้ได้การวินิจฉัยที่แน่ชัดจำเป็นต้องตรวจร่างกายจริงโดยแพทย์ และการรักษาขึ้นกับสาเหตุค่ะ ถ้าเป็นกลุ่มการอักเสบหรือติดเชื้อที่ผิวหนัง การให้ยาน่าจะเพียงพอ แต่ถ้าเป็นกลุ่มเนื้องอก/ถุงน้ำอาจต้องผ่าตัดออก กลุ่มแผลเป็นนูนอาจต้องฉีดยาสเตียรอยด์ เป็นต้นในเบื้องต้น ไม่ไปบีบหรือแกะเกาบริเวณดังกล่าว ยังไม่เอายาอะไปทาเอง รักษาความสะอาดบริเวณผิวหนังรอบๆให้ดี ถ้าไม่สบายใจ ตุ่มเป็นมานานไม่หายไป หรือเริ่มเจ็บหรือคัน ตุ่มโตเร็ว ควรไปพบแพทย์